Държавен вестник, бр. 31, 2004 г., стр. 39

Б Р О Й  31
Д Ъ Р Ж А В Е Н   В Е С Т Н И К
С Т Р .  39
Основателни са наведените доводи за допус-
нати нарушения на норми на Закона за норма-
тивните актове и Указ № 883 за неговото при-
лагане. Съгласно чл. 7, ал. 2 ЗНА наредба се
издава за прилагане на отделни разпоредби или
други подразделения на нормативен акт от по-
висока степен. В закона няма изрично опреде-
ление на решенията като вид нормативен акт,
но при всички случаи те са вид акт с по-ниска
степен от наредбата. Тълкуването на разпоред-
бите на чл. 15 във връзка с чл. 11, ал. 3 ЗНА
налага извода, че е недопустимо нормативен
акт от по-висша степен да бъде изменян и до-
пълван с нормативен акт от по-ниска степен. В
дадения случай е допуснато подобно наруше-
ние, като с решение Министерският съвет е
изменил разпоредби на Наредбата за служеб-
ните командировки и специализации в чужби-
на и Наредбата за командировки в страната.
При издаването на решението е допуснато и
нарушение на разпоредбата на чл. 11, ал. 3 ЗНА,
според която нормативните актове се отменят,
изменят или допълват с изрична разпоредба на
новия, изменящия или допълващия акт. Видно
от съдържанието на решението, в него не е
посочено изобщо кои разпоредби от цитирани-
те по-горе наредби се изменят или допълват. В
този смисъл е допуснато нарушение и на разпо-
редбата на чл. 50, ал. 1 от Указ № 883 за прила-
гане на ЗНА, според която изменянето на член
или на негови подразделения става с нова ре-
дакция на изменяния текст и се формулира в
отделен параграф за всеки член. При издаване
на решението на МС е допуснато и нарушение
на разпоредбата на чл. 5, ал. 5 от Конституция-
та, респективно чл. 37 ЗНА, които разпоредби
въвеждат задължение всички нормативни ак-
тове да се обнародват в “Държавен вестник”.
С издаването на решението е допуснато на-
рушение и на принципа на разделяне на влас-
тите, формулиран в чл. 8 от Конституцията на
Република България. Видно от съдържанието
на Решение № 219, с него се въвежда по-висок
размер на дневни пари при командировки в
чужбина и страната на президента на републи-
ката, председателя на Министерския съвет,
председателя на Народното събрание и вицеп-
резидента, на зам.-председателите на МС, НС
и началника на кабинета на президента, ми-
нистри и ръководители с ранг на министри и
приравнени на тях и прочие, т.е. на ръководи-
тели на изпълнителната и законодателната
власт, без в тази група да са включени ръково-
дителите на съдебната власт—председателите
на Върховния касационен съд и Върховния ад-
министративен съд, главният прокурор и ди-
ректорът на Националната следствена служ-
ба. По този начин се създава една привилегия
на ръководителите на изпълнителната и зако-
нодателната власт спрямо ръководителите на
съдебната власт, което води до накърняване
на авторитета на последните.
С оглед на гореизложеното следва да бъде
прието, че атакуваните разпоредби от Решение
№ 219 на Министерския съвет от 7 ноември
1990 г. за определяне размера на командиро-
въчните пари на държавните ръководители про-
тиворечат на законови разпоредби на чл. 8, чл. 5,
ал. 5 от Конституцията на Република България,
чл. 7, ал. 2, чл. 11, ал. 3, чл. 15 и 37 ЗНА и чл. 50,
ал. 1 от Указ № 883 за прилагане на ЗНА.
В този смисъл са налице условията по чл. 12,
т. 4 ЗВАС и подадената жалба на председателя
на Върховния касационен съд се явява основа-
телна и следва да бъде уважена, като атакува-
ното решение бъде отменено.
Водим от горното и на основание чл. 23
ЗВАС, Върховният административен съд—пет-
членен състав,
Р Е Ш И :
Отменя Решение № 219 на Министерския
съвет на Република България от 7 ноември
1990 г. за определяне размера на командиро-
въчните пари на държавните ръководители.
Решението не подлежи на обжалване и вли-
за в сила от датата на обнародването му в “Дър-
жавен вестник”.
Председател: Константин Пенчев
17710
ЦЕНТРАЛНА
ИЗБИРАТЕЛНА КОМИСИЯ
РЕШЕНИЕ № 381
от 7 април 2004 г.
На 30 март 2004 г. на основание чл. 72, ал. 1,
т. 1 и ал. 2 от Конституцията на Република
България предсрочно са прекратени пълномо-
щията на народния представител Петко Геор-
гиев Николов, избран с листата на коалиция
“Национално движение Симеон Втори” в 26.мно-
гомандатен избирателен район—Софийски.
На основание чл. 115, ал. 1 от Закона за из-
биране на народни представители Централна-
та избирателна комисия
Р Е Ш И :
Обявява за избрана за народен представи-
тел в 26.многомандатен избирателен район—
Софийски, Милена Христова Михайлова-Яна-
киева, ЕГН 5709156278, от коалиция “Нацио-
нално движение Симеон Втори”.
Председател: Румен Ненков
За секретар: Петър Обретенов
18271